b'\n_START_ARTICLE_\nPeter Berke (veleposestnik)\n_START_SECTION_\n\xc5\xbdivljenjepis\n_START_PARAGRAPH_\nPeter Berke, se je rodil okoli leta 1653, kot sin Matije pl. Berkeja, ki se leta 1693 omenja ob plemi\xc5\xa1kem popisu v Murski Soboti. Matijinemu o\xc4\x8detu Berke Ambroziju je 10. decembra 1609 skupaj z njegovimaa sorodnikoma Szelezen Gregorjem in \xc5\xa0tefanom ogrski kralj Matija II. potrdil stare plemi\xc5\xa1ke pravice, ker so bile njihove listine izgubljene v vojni. Peter je bil carinski uradnik (lat. tricematroniks - slo. tridesetni\xc4\x8dar) v Slovenski Okroglini (dana\xc5\xa1nje Prekmurje). Deloval je kot tajnik in upravnik posesti grofa Petra Szechyja de Rimaszech, poslednjega mo\xc5\xa1kega potomca te znamenite ogrske rodbine. Zaradi njegovih zaslug mu je grof Szechy doniral ve\xc4\x8d posesti skupaj s podlo\xc5\xbeniki, leta 1690 pa mu je sveti rimski cesar in ogrski kralj Leopold I. Habsbur\xc5\xa1ki "za vse ve\xc4\x8dne \xc4\x8dase" podaril gospostvo Bakovci (Bark\xc3\xb3cz). Poleg omenjenega gospostva je posedoval \xc5\xa1e posesti in podlo\xc5\xbenike v Dankovcih, Gorici, Petrovcih, Lon\xc4\x8darovcih, Krogu, Marki\xc5\xa1avcih in Kup\xc5\xa1incih, imel pa je tudi ve\xc4\x8d mlinov na Muri. Udejstvoval se je kot podpornik cerkve. Tako se leta 1702 skupaj z nekim Mihaelom pl. Berkejem omenja kot klju\xc4\x8dar Martjanske cerkve. Omenjeni cerkvi je doniral tudi nov oltar, ter financiral prenovo. Leta 1725 je sestavil oporoko, katere prepis iz leta 1731 se je ohranil do dandanes._NEWLINE_Poro\xc4\x8dil se je trikrat - prvi\xc4\x8d z Ano pl. Biro, drugi\xc4\x8d z Judito pl. Ropossa, tretji\xc4\x8d pa z Suzano pl. Keresztury de Petrikeresztur, s katero je imel tri h\xc4\x8derke. Ena izmed njih se je poro\xc4\x8dila z Janosem pl. Gombossyjem. Za edinega dedi\xc4\x8da je postavil svojega vnuka Janosa pl. Gombossyja. Ker je slednji imel le enega otroka - h\xc4\x8derko Anno Marijo pl. Gombossy, je slednja podedovala vso zgoraj omenjeno premo\xc5\xbeenje. Poro\xc4\x8dila se je z znamenitim Antonom pl. Adelffy-jem. Ker sta bila brez otrok, je Adelffy vso svoje premo\xc5\xbeenje (torej tudi vsa omenjena Berkejeva posestva v Prekmurju, ki jih je pridobil s poroko in so obsegala ve\xc4\x8d kot 1000 oralov posesti, ostala posestva pa so pri\xc5\xa1la preko poroke Janosa pl. Gombossyja s h\xc4\x8derko Petra pl. Balogh de Ber) zapustil \xc5\xa1oli v K\xc5\x91szegu z namenom, da se na njej \xc5\xa1olajo revni dijaki. Ta se je kasnje preimenovala v Kelcz-Adelffy-jevo siroti\xc5\xa1nico. V njej se je \xc5\xa1olala ve\xc4\x8dina prekmurskih intelektulcev vse do prve polovice 20. stoletja.'